Tenisz: ismét Rafael Nadal vezeti a világranglistát - NSO
Tenisz WTA-világranglistaRafael NadalFucsovics MártonBabos TímeaATP-világranglista
MTI 2019.11.04 10:25 Frissítve: 2019.11.04 10:52
Tenisz: ismét Rafael Nadal vezeti a világranglistát
Babos Tímea három helyet javítva a harmadik helyen áll a női teniszezők páros-világranglistáján. Egyesben a 104. a legfrissebb rangsorban. A férfiaknál Fucsovics Márton a 71., míg Rafael Nadal egy év után ismét az élre állt.
Rafael Nadal egy év után ismét világelső (Fotó: AFP)
A 26 éves soproni teniszező vasárnap sorozatban harmadszor is megnyerte párosban a világbajnokságot, Sencsenben ráadásul a francia Kristina Mladenoviccsal megvédték a címüket. A lista élén az a cseh Barbora Strycová áll, aki a tajvani Hszie Szu-vej oldalán a vesztes duó tagja volt a vb-döntőben. Jelenleg az ötödik helyről előreugró Mladenovic a második, Babos pedig a harmadik.
Egyesben rajta kívül még egy magyar található a legjobb 200-ban: Jani Réka a 189. A világranglista élén változatlanul a friss vb-győztes ausztrál Ashleigh Barty áll, a cseh Karolína Plísková a második, a japán Oszaka Naomi a harmadik.
A férfiaknál a 33 éves spanyol játékos napra pontosan egy évvel azután vette át ismét az első helyet, hogy legutóbb vezette a rangsort.
A második a szerb Novak Djokovics, akinek a párizsi tornagyőzelem is kevés volt ahhoz, hogy megtartsa vezető pozícióját. A harmadik változatlanul Federer.
Fucsovics Márton, aki gyomorproblémák miatt kihagyta a francia főváros versenyét, ezen a héten pedig Pozsonyban szerepel, két pozíciót visszacsúszva a 71. Rajta kívül egy magyar található még az első 200-ban: Balázs Attila a 135. helyen áll.
6. ( 8.) Elina Szvitolina (ukrán) 5075
7. ( 6.) Petra Kvitová (cseh) 4776
12. (11.) Konta Johanna (brit) 2879
2. ( 1.) Novak Djokovics (szerb) 8945
13. (11.) Nisikori Kei (japán) 2180